సిమెంట్ లారీలో నోట్ల కట్టలు...!! - Oneindia Telugu
Published : April 10, 2019, 03:33
సిమెంట్ లారీలో నోట్ల కట్టలు...!!
రాష్ట్రంలో సార్వత్రిక ఎన్నికల పోలింగ్ కు కొన్ని గంటల ముందు- ఎన్నికల సిబ్బంది, పోలీసులు పెద్ద మొత్తంలో నోట్ల కట్టలను స్వాధీనం చేసుకోవడం కలకలం రేపుతోంది. విజయవాడ వైపునకు సిమెంట్ లోడుతో వెళ్తున్న లారీలో అక్రమంగా తరలిస్తున్న నోట్ల కట్టలను పోలీసులు పట్టుకున్నారు. లారీ డ్రైవర్ ను అదుపులోకి తీసుకున్నారు. కృష్ణా జిల్లాలోని ఎనికేపాడు చెక్ పోస్ట్ వద్ద ఈ ఘటన చోటు చేసుకుంది. మొత్తం కోటి 90 లక్షల రూపాయలు ఉన్నట్లు తేలింది. ఓటర్లకు పంచడానికే ఈ మొత్తాన్ని తీసుకెళ్తున్నట్లు పోలీసులు నిర్ధారించినట్లు సమాచారం. కోటి 90 లక్షల రూపాయలకు సంబంధించిన ఎలాంటి పత్రాలు తన వద్ద లేవని పోలీసులు నిర్ధారించారు. పోలింగ్ కు ముందురోజు రాత్రి ఈ డబ్బును ఓటర్లకు పంచడానికి తీసుకెళ్తున్నట్లు అనుమానిస్తున్నామని కృష్ణాజిల్లా పోలీసులు తెలిపారు. ఏలూరుకు డబ్బును తరలిస్తున్నట్లు సమాచారం.
siment laariiloo notla kattalu...!! - Oneindia Telugu
Published : April 10, 2019, 03:33
siment laariiloo notla kattalu...!!
rashtramlo saarvatrika ennikala poling ku konni gantala mundu- ennikala sibbandi, poliisulu pedda mottamlo notla kattalanu swaadheenam chesukovadam kalakalam reputondi. vijayavada vaipunaku siment lodutho veltunna laariiloo akramamgaa taralistunna notla kattalanu poliisulu pattukunnaru. lari driver nu adupuloki teesukunnaru. krishna jillaalooni enikepadu chec post vadda ee ghatana chotu chesukundi. mottam koti 90 lakshala roopaayalu unnatlu telindi. otarlaku panchadaanike ee mottaanni teesukeltunnatlu poliisulu nirdhaarinchinatlu samacharam. koti 90 lakshala roopaayalaku sambandhinchina elanti patraalu tana vadda levani poliisulu nirdhaarinchaaru. poling ku munduroju raatri ee dabbunu otarlaku panchadaaniki teesukeltunnatlu anumaanistunnaamani krishnajilla poliisulu telipaaru. eluruku dabbunu taralistunnatlu samacharam.